**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.08.2024, ora 08:00 – 07.08.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 07.08.2024, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 06.08.2024, la ora 10:30, **Atenţionarea Hidrologică nr. 71 – COD GALBEN**, valabilă în intervalul *06.08.2024 ora 12:00 – 07.08.2024 ora 08:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Siret, Prut şi râurile din Dobrogea*, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- BACĂU, BRĂILA, BUZĂU, CONSTANȚA, GALAȚI, IAȘI, PRAHOVA, TULCEA, VASLUI și VRANCEA (10 prefecturi) – COD GALBEN.*

**RÂURI**

**Debitele au fost în creștere**, ca urmare a precipitațiilor căzute în interval și propagării, pe râurile din bazinele hidrografice: Ialomița, Trotuş, Putna, Rm. Sărat, Buzău, Bârlad, bazinele superioare ale Oltului şi Argeşului, pe cele din bazinul mijlociu şi inferior al Prutului, pe cursul mijlociu şi inferior al Siretului şi pe cele din Dobrogea şi doar prin propagare pe cursul superior al Prutului, bazinele mijlocii şi inferioare ale Someşului, Bistriței, pe cursurile inferioare ale râurilor: Vişeu, Iza, Tur, Lăpuş, Someşul Mic, Crişul Repede, Arieş, Târnave, Mureş (sectorul Brănişca-Radna), Suceava şi Moldova.

Pe celelalte râuri, debitele au fost relativ staționare, exceptând cursurile superioare ale râurilor: Vișeu, Iza, Tur, Someș, Lăpuş, Someşul Mic, Crasna, Crişul Repede, Suceava, Moldova, Bistrița şi Siret, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mari (peste normalele lunare) pe cursurile superioare ale râurilor: Vişeu, Iza, Tur, Someşul Mare, Bistrița şi mai mici (sub 30% din normalele lunare) pe râurile din bazinele hidrografice: Barcău, Crișul Repede, Crișul Negru, Bega Veche, Timiș, Bârzava, Moravița, Caraș, Nera, Cerna, Vedea, Siret (exceptând Putna și cursurile superioare ale Buzăului, Bistriței şi Moldovei), pe cursul Ialomiței, pe afluenții Jiului, pe unii afluenți din bazinul mijlociu și inferior al Oltului, pe unii afluenți ai Argeșului și pe unele râuri din Dobrogea.

Este în vigoare **ATENȚIONAREA HIDROLOGICĂ nr. 71** din 06.08.2024.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în scădere**, exceptând bazinele mijlocii şi inferioare ale râurilor: Someş, Argeş, Ialomița, Trotuş, Putna, Rm. Sărat, Buzău, Bârlad, pe cursul superior al Prutului, cursul mijlociu şi inferior al Siretului, cursul mijlociu al Oltului şi cursurile inferioare ale Bistriței şi Prutului, unde vor fi în creştere prin propagare.

Pe râurile din bazinele hidrografice: Crasna, Barcău, Crişuri, Bega Veche, Bega, Timiş, Bârzava, Moravița, Caraş, Nera, Cerna, Jiu, Vedea şi pe cursul mijlociu şi inferior al Oltului, debitele vor fi relativ staționare.

Sunt posibile creșteri de debite și niveluri, pe unele râuri mici din sud-estul țării, ca urmare a precipitațiilor sub formă de aversă, prognozate.

Se menține în vigoare **ATENȚIONAREA HIDROLOGICĂ nr. 71** din 06.08.2024, până la ora 08:00.

**DUNĂRE**

**Debitul la intrarea în țară (secțiunea Baziaș) în intervalul 06 – 07.08.2024 a fost în scădere, având valoarea de 2800 m3/s**, sub media multianuală a lunii august (4300 m3/s).

În aval de Porţile de Fier debitele au fost în scădere la Gruia și pe sectorul Corabia – Tulcea și în creștere pe sectorul Calafat – Bechet.

**Debitul la intrarea în țară (secțiunea Baziaș), va fi staționar (2800 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 06.08.2024, ora 09:00 –07.08.2024, ora 06:00**

**Administraţia Naţională de Meteorologie** (A.N.M.) a emis la data de 06.08.2024, la ora 10:00, **Avertizarea Meteorologică nr. 95**, conform căreia:

**- COD GALBEN:** „*În intervalul 6 august, ora 10 – 6 august, ora 20 în cea mai mare parte a Munteniei, sudul și centrul Moldovei și în Dobrogea, vor fi perioade cu instabilitate atmosferică. Aceasta se va manifesta prin averse torențiale, descărcări electrice, intensificări ale vântului, vijelii, cu rafale de 50...60 km/h și pe arii restrânse grindină. Cantitățile de apă vor fi de 15...25 l/mp și izolat de peste 30...40 l/mp.”*

**- COD PORTOCALIU:** „*În județele Ialomița, Călărași, Constanța și Tulcea vor fi intensificări ale vântului, vijelii, cu viteze la rafală de 70...80 km/h, frecvente descărcări electrice, grindină și averse torențiale. Cantitățile de apă vor fi de 25...40 l/mp și izolat de peste 50...60 l/mp.**”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- BRĂILA, BUZĂU, CĂLARAŞI, CONSTANŢA, DÂMBOVIŢA, GALAŢI, GIURGIU, IALOMIŢA, ILFOV, PRAHOVA, TULCEA, VASLUI, VRANCEA şi Municipiul BUCUREŞTI (14 prefecturi) – COD GALBEN;*

*- CĂLĂRAȘI, CONSTANȚA, IALOMIȚA și TULCEA (4 prefecturi) – COD PORTOCALIU.*

**ÎN ŢARĂ**

Valorile termice diurne au scăzut față de intervalul anterior în majoritatea zonelor, chiar semnificativ în nord-est, est și local în sud-est și centru, astfel că vremea a devenit rece în Moldova, Transilvania, jumătatea nordică a Dobrogei și cea estică a Munteniei și local în Transilvania, dar apropiată de normalul termic al perioadei în rest. Cerul a fost variabil, cu înnorări temporare ziua și la începutul nopții când s-au semnalat averse în Dobrogea, cea mai mare parte a Munteniei și Moldovei, în Carpații Orientali și Meridionali și izolat în Transilvania și Maramureș. În sud-estul teritoriului ploile au avut și caracter torențial, s au semnalat descărcări electrice, iar vântul a prezentat intensificări de scurtă durată, cu viteze de 50...70 km/h, care pe raza localității Constanța au luat aspect de vijelie. Cantitățile de apă au fost local de 15...20 l/mp, iar pe arii restrânse au depășit 30 l/mp și pe litoral 40...45 l/mp. Au fost consemnate, din surse externe, căderi de grindină în județele Ilfov, Giurgiu și Călărași, precum și în unele cartiere din Municipiul București. Vântul a suflat slab și moderat, cu intensificări pe crestele Carpaților Meridionali, unde au fost rafale de 70...90 km/h, precum și în Oltenia (în general 45...55 km/h) iar pe areale și cu viteze mici și în Transilvania. Temperaturile maxime s-au situat între 18 grade la Suceava și Toplița și 32 de grade la Amzacea, Zimnicea și Giurgiu, iar la ora 6.00 se înregistrau 8 grade la Apa Neagră și 20 de grade la Focșani și Gura Portiței. Pe areale mici s-a format ceață.

**LA BUCUREŞTI**

Valorile termice au scăzut față de intervalul anterior, astfel încât vremea a devenit mai rece decât în mod normal pentru această dată. Cerul a prezentat înnorări pe parcursul zilei și au fost ploi slabe de scurtă durată la început, iar după-amiaza gradul de instabilitate atmosferică a devenit accentuat și s-a manifestat prin averse torențiale și descărcări electrice. În unele cartiere cantitățile de apă au depășit 15...25 l/mp și au fost consemnate căderi de grindină. Noaptea cerul s-a degajat. Vântul a suflat slab și moderat, cu intensificări de scurtă durată în timpul ploilor (viteze până la 60 km/h). Temperatura maximă a fost de 26 de grade la Afumați și Băneasa și 29 de grade la Filaret, iar la ora 06.00 se înregistrau 16 grade în Băneasa și 17 grade la Afumați și Filaret.

**3. Prognoza meteorologică în intervalul 07.08.2024, ora 09:00 –08.08.2024, ora 09:00**

**ÎN ŢARĂ**

Valorile termice diurne vor fi mai ridicate față de ziua precedentă în toate regiunile, iar vremea va deveni călduroasă în Câmpia Română și local în Câmpia de Vest. Cerul va fi variabil, cu unele înnorări și averse ziua pe arii restrânse în Carpații Orientali și în Moldova și izolat în Dobrogea, restul zonei montane și posibil în Transilvania și Muntenia. Vântul va sufla slab și moderat, cu ușoare intensificări în est și sud-est. Temperaturile maxime se vor încadra între 25 și 33 de grade, iar cele minime vor fi de la 8...9 grade în depresiunile Carpaților Orientali, până spre 21...22 de grade pe litoral. Noaptea cerul va fi mai mult senin, însă spre dimineață, pe areale mici se va forma ceață.

**LA BUCUREŞTI**

Vremea se va încălzi față de ziua anterioară, astfel că după-amiaza va fi călduroasă, cu o temperatură maximă de 31...33 de grade. Cerul va fi variabil, mai mult senin la începutul zilei și noaptea. Vântul va sufla slab și moderat. Temperatura minimă va fi de 15...18 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 05.08.2024 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

Nu a fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului Timiş*** informează despre producerea, la data de 05.08.2024, la ora 08:00, unei poluări accidentale a aerului, cu o cantitate de aproximativ 1000 mc de gaze, în zona localităţii Variaș, judeţul Timiş, din cauza unei avarii la colectorul de gaze Parc 2 Variaș – Punct colectare 3 Variaș, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unei şarniere.

1. **În domeniul solului şi vegetaţiei**

***Garda Forestieră Râmnicu Vâlcea*** informează despre producerea, la data de 05.08.2024, ora 21:00, unui incendiu de litieră pe raza Ocolului Silvic Filiași, în zona localităţii Șopot, judeţul Dolj. A fost afectată o suprafață de 0,4 ha în fond forestier proprietate publică a statului. Incendiul a fost stins în data de 06.08.2024, la ora 02:00, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Focșani*** informează despre producerea, la data de 01.08.2024, ora 14:00, unui incendiu de litieră pe raza Ocolului Silvic Bârlad, în zona localităţii Bârlad, judeţul Vaslui. A fost afectată o suprafață de 15,0 ha în fond forestier proprietate publică a statului. Incendiul a fost stins în aceeaşi zi, la ora 18:00, de către personalul silvic, pompieri și cetățeni. Cauza izbucnirii incendiului este utilizarea focului deschis în zona limitrofă fondului forestier.

***Garda Forestieră Focșani*** informează despre producerea, la data de 05.08.2024, ora 20:10, unui incendiu de litieră pe raza Ocolului Silvic Focșani, în zona localităţii Mărășești, judeţul Vrancea. A fost afectată o suprafață de 0,5 ha în fond forestier proprietate publică a statului. Incendiul a fost stins în aceeaşi zi, la ora 21:10, de către personalul silvic, pompieri și cetățeni. Cauza izbucnirii incendiului este un scurt circuit cabluri energie electrică.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 05.08.2024-06.08.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoșani

Se mențin prevederile „Planului de restricții și folosire a apei în perioade deficitare”:

- treapta III - pentru S.C. PIRANIA S.R.L. Botoșani – Pepiniera Havârna - acumulare Cal Alb.

Se mențin prevederile „Planului de restricții și folosire a apei în perioade deficitare”:

- treapta III - pentru A.N.I.F. Filiala Teritorială Moldova de Nord UA Botoșani – Amenajare de irigații Movileni – Havârna din sursa de apă acumulare Cal Alb.

Judeţul Iaşi

Se menţine situaţia de restricții și încetarea livrării apei în alimentarea cu apă pentru piscicultură la următoarele folosințe:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași, r. Miletin – ac. Hălceni.

Se menține situația de restricții în alimentarea cu apă pentru piscicultură la folosința:

- S.C. Mihpes S.R.L.- complex piscicol Sarca – acumulare Sarca.

Se menține situația de restricții în alimentarea cu apă la folosința:

- S.C. APAVITAL S.A. Iași – prin reducerea debitelor de la 33.0 l/s la 26.0 l/s la sursa r. Bahlui – ac. Pârcovaci.

Judeţul Vaslui

Se aplică prevederile „Planului de restricții și folosire a apei în perioade deficitare”:

- treapta III - începând cu data de 01.07.2024 pentru A.N.I.F. Filiala Teritorială de Îmbunătățiri Funciare Vaslui - Amenajare irigații Mânjești din sursa de apă acumulare Mânjești.

***Administraţia Bazinală de Apă Dobrogea-Litoral***

Din cauza scăderii semnificative în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

În data de 06.08.2024 nivelul Dunării, respectiv debitul, a atins valoarea de atenționare/avertizare astfel, în **Secțiunea Cernavodă** s-a înregistrat un debit de 919 mc/s, respectiv un nivel = -10 cm.

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: S.C. R.A.J.A. S.A. Constanța – Sursa de apă potabilă Cernavodă;

- transport: C.N. A.C.N. Agigea cu alimentare apă din Dunăre;

- industrie: S.C. Sârme și Cabluri S.A. Hârșova;

- irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie ;

- piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni.

***Administraţia Bazinală de Apă Buzău-Ialomiţa***

Începând cu data de 05.08.2024 s-a trecut la aplicarea fazei de atenționare/avertizare pentru sectorul 5.2 Braț Măcin - P.H. Smârdan și sectorul 6. Chiciu-Vadu Oii (PH Chiciu) conform Planului de restricții și folosire a apei în perioade deficitare. De asemenea începând cu data de 05.08.2024 se trece la încetarea aplicării Planului de restricții - treapta III pentru râul Călmățui.

DIRECȚIA COMUNICARE